खैरथल | गांव हरसाैली के वार्ड 12 में अाम रास्ते पर बने नाले से अतिक्रमण हटवाने काे लेकर एसडीएम काे ज्ञापन सौंपा गया। ग्रामीणों की अाेर से कोटकासिम एसडीएम काे ज्ञापन सौंपते हुए बताया गया कि हरसाैली गांव में वार्ड 12 स्थित पुराने अस्पताल के पीछे से र्इंट-खरंजा की सड़क बनी हुर्इ है। जिसके दोनों तरफ पक्का नाला बना हुअा है। विगत कुछ समय से कुछ असामाजिक तत्वों ने मिट्टी डालकर नाले काे अवरूद्ध कर दिया है जिससे नाले का पानी अाम रास्ते पर सड़क पर भर गया है अाैर तालाब का रूप ले लिया है। जिससे इस मार्ग से अाने-जाने वाले राहगीरों काे काफी परेशानियों का सामना करना पड़ रहा है। वहीं दूसरी अाेर काफी समय से पानी एक जगह रास्ते पर भरा रहने से यहां पर भयंकर मच्छर उत्पन्न हो गए हैं। ग्रामीणों ने बताया कि इससे पूर्व भी करीबन 4 वर्ष पूर्व भी इसी प्रकार असामाजिक तत्वों ने नाले में मिट्टी डालकर इसी मार्ग काे अवरूद्ध कर दिया था। जिसको तत्कालीन तहसीलदार ने मौका मुआयना कर नाले से मिटटी निकलवाकर पानी खुलवाया था। ग्रामीणों ने उपखंड अधिकारी कोटकासिम से जल्द से जल्द समस्या का समाधान कराकर असामाजिक तत्वों काे पाबंद कराने की मांग की है।